  Виталий Пронин «Мынам Удмуртие» ТРК «Кто мы» проектэныз 2-тӥ инты басьтӥз.23-тӥ шуркынмонэ «Смиротворец» вожвылъяськонлы йылпумъянъёс лэсьтэмын вал. Та конкурс ортчытӥське Россиысь СМИ-ос пӧлын, лыдэ басьтӥське калык кусыпъёсты, сям-йылолъёсты возьматон.Вожвылъяськон пӧртэм номинациосъя радъямын. Отчы пыриськизы быдэс Россиысь газет-журналъёс, ТРК-ос,  Интернетын ивор вӧлмытӥсьёс. Конкурсэ соос пӧртэм матерраилъёссэс келязы. Кин адӟытӥз пужейёсын выронэз, кин возьматӥз шаераз улӥсь пӧртэм калыкъёсты, кин ке гожтӥз Донбасысь репортаж. Но вань материалъёсты огазея одӥгез - калык кусыпъёсты, пӧртэм калыкъёслэсь сям-йылолъёссэс но туала улонзэс возьматон.«Мынам Удмуртие» ТРК «Кто мы» проектэныз огаз номинациын 2-тӥ инты басьтӥз. Дунъямын та проект улсын потэм  «Бесермянъёс», «Удмурт корка» но «Вӧсяськон» сюжетъёс. «Кто мы» проектлэн авторез луэ журналист Елена Слесарева, режиссёрез - Анатолий Добряков. Соослэн пельпум сьӧразы трос пӧртэм вормонъёс ни. Али Екатеринбургын ортчем документальной кинолы сӥзем фестивальын «Вакчи кино» номинациын «Чужая» киноенызы вормисе потӥзы.Вераны кулэ, вотэсын али«Смиротворец» конкурсэ пыриськисьёс понна куара сётон  мынэ.«Смиротворец» конкурсэз 2008-тӥ арысен радъя Калык кусыпъёсты возьматӥсь журналистикаен вырисьёслэн гильдизы."УД" Туспуктэм: "Мынам Удмуртие" Теги: данъян МынамУдмуртие  